钦定古今图书集成/历象汇编/岁功典/第023卷 > 元日楼前观仗二首 薛逢
## 钦定古今图书集成/历象汇编/岁功典/第023卷 > 元日楼前观仗二首 薛逢

千门曙色锁寒梅，五夜疏钟晓箭催。宝马占堤朝阙
去，香车争路进名来。天临玉几班初合，日照金鸡仗
欲回。更傍紫微瞻北斗，上林佳气满楼台。

曈曈初日照楼台，漠漠祥云雉扇开。星驻冕旒三殿
晓，云翻珠翠六宫来。山呼圣寿烟霞动，风转金章鸟
兽回。欲识普恩无远近，万方欢忭一声雷。